proxectonos/corpus_dominio_legal_administrativo_tmp huggingface dataset:
ORDE do 19 de abril de 2017 pola que se dispón o nomeamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 28/04/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Nuria Gaitón Redondo como vogal no Consello de Administración da Autoridade Portuaria de Vilagarcía de Arousa en representación da Administración xeral do Estado.
Santiago de Compostela, 19 de abril de 2017
RESOLUCIÓN do 21 de abril de 2017, da Secretaría Xeral da Emigración, pola que se amplía o prazo de presentación de solicitudes da Resolución do 14 de marzo de 2017 pola que se regulan e se convocan as subvencións do programa de axudas económicas individuais para persoas residentes no exterior para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/04/2017

Mediante a Resolución do 14 de marzo de 2017 (DOG nº 59, do 24 de marzo) regúlanse e convócanse as subvencións do programa de axudas económicas individuais para persoas residentes no exterior para o ano 2017.
En aplicación do establecido no artigo 13 da referida resolución, o prazo para a presentación de solicitudes remata o vindeiro día 3 de maio. A coincidencia do prazo sinalado para a presentación de solicitudes cos días festivos da celebración da Semana Santa, a circunstancia de que a maioría dos potenciais beneficiarios residen fóra de España, así como a situación especial que están a atravesar os residentes dalgúns países de Iberoamérica, lugar de residencia da maioría dos destinatarios destas axudas aconsellan proceder a unha ampliación do prazo sinalado inicialmente.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo único.  Ampliación do prazo de presentación de solicitudes
Ampliar ata o 10 de maio de 2017, inclusive, o prazo de presentación de solicitudes previsto no artigo 13 da Resolución do 14 de marzo de 2017, da Secretaría Xeral da Emigración, pola que se regulan e se convocan as subvencións do programa de axudas económicas individuais para persoas residentes no exterior para o ano 2017.
Santiago de Compostela, 21 de abril de 2017
RESOLUCIÓN do 18 de abril de 2017, da Secretaría Xeral para o Deporte, pola que se fan públicas as listaxes de solicitudes admitidas, excluídas e pendentes de emenda presentadas ao abeiro da Resolución do 25 de novembro de 2016, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/04/2017

De conformidade co disposto na Resolución do 22 de agosto de 2016, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia para o desenvolvemento de actividades deportivas (DOG núm. 163, do 30 de agosto), e da Resolución do 25 de novembro de 2016, pola que se procedeu á súa convocatoria (DOG núm. 237, do 14 de decembro), tras ser recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes admitidas. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo II desta resolución, ordenada alfabeticamente.
Terceiro. Publicar a listaxe de solicitudes excluídas e o motivo da exclusión. Tal relación recóllese no anexo III desta resolución, ordenada alfabeticamente.
Cuarto. Estas listaxes expoñeranse nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia,
ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste da súa petición, logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 18 de abril de 2017
a) Clubs deportivos e sociedades anónimas deportivas:
b) Agrupacións deportivas escolares:
En motivo da exclusión:
a) Clubs deportivos e sociedades anónimas deportivas:
b) Agrupacións deportivas escolares:
ORDE do 19 de abril de 2017 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 28/04/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Carlos Rodríguez Soláns como vogal no Consello de Administración da Autoridade Portuaria de Marín e Ría de Pontevedra en representación da Administración xeral do Estado, agradecéndolle os servizos prestados.
Santiago de Compostela, 19 de abril de 2017
ORDE do 19 de abril de 2017 pola que se dispón o cesamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 28/04/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Itziar Rodríguez Aguirre como vogal no Consello de Administración da Autoridade Portuaria de Vilagarcía de Arousa en representación da Administración xeral do Estado, agradecéndolle os servizos prestados.
Santiago de Compostela, 19 de abril de 2017
CORRECCIÓN DE ERROS. Resolución do 7 de marzo de 2017, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no terceiro cuadrimestre do ano 2016.
Consellería do Medio Rural — III. Outras disposicións — 28/04/2017

Advertido erro na devandita resolución, publicada no
Diario Oficial de Galicia
núm. 57, do mércores 22 de marzo de 2017, cómpre incluír o convenio de colaboración relacionado a continuación:
RESOLUCIÓN do 19 de abril de 2017, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2016.
Consellería de Cultura, Educación e Ordenación Universitaria — III. Outras disposicións — 28/04/2017

Por Orde do 9 de xuño de 2016 (DOG do 29 de xuño), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2016.
O artigo noveno establece que unha vez concedida a totalidade dos reintegros, publicarase no Diario Oficial de Galicia a relación das persoas beneficiarias deles.
En virtude do exposto anteriormente,
Único. Dar publicidade á relación de persoas beneficiarias que figuran no anexo.
Santiago de Compostela, 19 de abril de 2017
RESOLUCIÓN do 14 de xuño de 2017, da Xefatura Territorial de Ourense, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2016/17, ao abeiro da Orde do 29 de decembro de 2016 (Diario Oficial de Galicia número 12, do 18 de xaneiro de 2017).
Consellería de Cultura, Educación e Ordenación Universitaria — III. Outras disposicións — 29/06/2017

A Xefatura Territorial da Consellería de Cultura, Educación e Ordenación Universitaria de Ourense, logo de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e ao ter delegadas as competencias segundo o artigo 13 da convocatoria,
– Adxudicarlles as cantidades propostas que se recollen no anexo I.
– Denegarlles as axudas aos centros polos motivos que se expoñen no anexo II.
Contra esta resolución caberá interpoñer recurso de reposición no prazo dun mes ante esta xefatura territorial ou, directamente, recurso contencioso-administrativo no prazo de dous meses ante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Ourense, 14 de xuño de 2017
CORRECCIÓN DE ERROS. Resolución do 3 de maio de 2017 pola que se publica o plan de estudos da titulación oficial de máster universitario en Investigación en Actividade Física, Deporte e Saúde (2ª edición).
Universidade de Vigo — III. Outras disposicións — 29/06/2017

Detectados erros na referida resolución, publicada no
Diario Oficial de Galicia
número 98, do 24 de maio de 2017, faise necesario realizar a seguinte corrección:
Na páxina 25157, no cadro 2 do anexo Materias, créditos e módulos do máster, a materia optativa denominada «Actividades acuáticas, salvamento e socorrismo», de 20 ECTS, debe cambiarse pola seguinte denominación: «Actividades acuáticas e socorrismo».
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Investigación en Actividade Física, Deporte e Saúde, o alumnado deberá superar os 60 ECTS dos que consta o máster.
CORRECCIÓN DE ERROS. Resolución do 3 de maio de 2017 pola que se publica o plan de estudos da titulación oficial de máster universitario en Xeoinformática.
Universidade de Vigo — III. Outras disposicións — 29/06/2017

Detectado erro na referida resolución publicada no
Diario Oficial de Galicia
número 98, do 24 de maio de 2017, faise necesario realizar a oportuna corrección:
Na páxina 25155, no cadro 1 do anexo Distribución de créditos ECTS segundo tipo de materia, onde di: «Optativas» «18» e «Prácticas externas» «6», debe dicir: «Optativas» «24» e «Prácticas externas» «0».
Por todo isto, procede a corrección dos ditos erros e remitíse un novo anexo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Xeoinformática, o alumnado deberá superar os 60 ECTS dos que consta o máster.
CORRECCIÓN DE ERROS. Orde do 8 de xuño de 2017 pola que se establecen as bases reguladoras das axudas para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2017.
Consellería do Medio Rural — III. Outras disposicións — 29/06/2017

Advertidos erros na orde publicada no Diario Oficial de Galicia número 115, do 19 de xuño de 2017, cómpre facer as seguintes correccións:
Na páxina 29819, no artigo 7 punto b) ii), onde di: «e só no caso de que o solicitante estea obrigado á súa colocación segundo o artigo 30.1», debe dicir: «e só no caso de que o solicitante estea obrigado á súa colocación segundo o artigo 30».
Na páxina 29820, no artigo 8 punto 2 a), onde di: «a) Poderán ser obxecto de axuda as plantacións coas especies comprendidas no anexo I desta orde», debe dicir: «a) Poderán ser obxecto de axuda as plantacións coas especies comprendidas no anexo I e no anexo II desta orde».
Na páxina 29843, no artigo 23 punto 1, onde di: «a que se refire o artigo 20», debe dicir: «a que se refire o artigo 21».
Na páxina 29853 no anexo II, engádese «B20 Carballo americano Quercus rubra».
Na páxina 29854, onde di: «(*) Só para as superficies que conforme as epígrafes c), d), e) e g) do anexo 2 da Lei 7/2012, do 28 de xuño, de montes de Galicia que quedan reducidas exclusivamente a frondosas caducifolias», debe dicir: «(*) Nas superficies que conforme as epígrafes c), d), e) e g) do anexo 2 da Lei 7/2012, do 28 de xuño, de montes de Galicia, que quedan reducidas exclusivamente a frondosas caducifolias».
RESOLUCIÓN do 19 de maio de 2017, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos por esta consellería no primeiro cuadrimestre do ano 2017.
Consellería de Economía, Emprego e Industria — III. Outras disposicións — 28/06/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía. Emprego e Industria nos meses de xaneiro a abril do ano 2017, que se incorpora como anexo a esta resolución.
Santiago de Compostela, 19 de maio de 2017
RESOLUCIÓN do 19 de xuño de 2017 pola que se lles dá publicidade aos convenios de colaboración subscritos no primeiro cuadrimestre do exercicio 2017.
Instituto Galego de Promoción Económica — III. Outras disposicións — 28/06/2017

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar, no Diario Oficial de Galicia, unha relación dos convenios de colaboración asinados.
Polo que antecede, en virtude das facultades que teño concedidas,
Artigo único
Facer pública a relación dos convenios subscritos polo Instituto Galego de Promoción Económica no primeiro cuadrimestre do exercicio 2017, que se anexa a esta resolución.
Santiago de Compostela, 19 de xuño de 2017
RESOLUCIÓN do 19 de xuño de 2017, da Secretaría Xeral de Emprego, pola que se fai pública a concesión dos premios á cooperación 2017.
Consellería de Economía, Emprego e Industria — III. Outras disposicións — 28/06/2017

Mediante a Orde do 23 de xaneiro de 2017 (DOG núm. 25, do 6 de febreiro), da Consellería de Economía, Emprego e Industria establecéronse as bases reguladoras dos premios á cooperación, e procedeuse á súa convocatoria para o ano 2017.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Secretaría Xeral de Emprego resolverá a concesión dos premios que serán obxecto de publicación no
Diario Oficial de Galicia
.
Unha vez aprobada a proposta de concesión dos premios pola Comisión Permanente do Consello Galego de Cooperativas, na súa reunión do 5 de xuño de 2017, e sen que fosen formuladas reclamacións, mediante Resolución da Secretaría Xeral de Emprego do 19 de xuño de 2017 aprobouse a concesión dos premios.
Por todo o anterior
DISPOÑO:
Facer pública a concesión dos premios á cooperación 2017 ás entidades que se indican a seguir:
Premios os valores cooperativos a Dalle que dalle, Sociedade Cooperativa Galega.
Premio ao mellor proxecto cooperativo novo a Terras da Mariña, Sociedade Cooperativa Galega.
Premio á traxectoria cooperativa a Sociedade Cooperativa Galega de Educación Medioambiental CEM.
Santiago de Compostela, 19 de xuño de 2017
RESOLUCIÓN do 14 de xuño de 2017, da Secretaría Xeral de Emprego, pola que se fai pública a concesión dos premios do Certame Cooperativismo no Ensino 2017, dirixido ao alumnado dos centros educativos de Galicia.
Consellería de Economía, Emprego e Industria — III. Outras disposicións — 28/06/2017

Pola Orde do 23 de xaneiro de 2017 (DOG nº 25, do 6 de febreiro), da Consellería de Economía, Emprego e Industria, establecéronse as bases reguladoras do Certame Cooperativismo no Ensino, dirixido ao alumnado dos centros educativos de Galicia, e procedeuse á súa convocatoria para o ano 2017.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Secretaría Xeral de Emprego resolverá a concesión dos premios, que serán obxecto de publicación no Diario Oficial de Galicia.
Unha vez aprobadas as propostas de concesión dos premios polos tribunais encargados de avaliar os traballos presentados, nas súas reunións do 23 de maio de 2017, e sen que fosen formuladas reclamacións, por resolución da Secretaría Xeral de Emprego do trece de xuño de 2017 aprobouse a concesión dos premios.
Por todo o anterior,
Facer pública a concesión dos premios do Certame Cooperativismo no Ensino 2017 dirixido ao alumnado dos centros educativos de Galicia, e que se relacionan no anexo que se xunta a esta resolución.
Santiago de Compostela, 14 de xuño de 2017
RESOLUCIÓN do 13 de marzo de 2017, da Xefatura Territorial de Vigo, pola que se procede á publicación das subvencións concedidas en virtude da Orde do 23 de febreiro de 2016, pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Consellería de Política Social — III. Outras disposicións — 31/03/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese a seguinte publicación:
Convocatoria: Orde do 23 de febreiro de 2016, pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Programa: Iniciativa Xove. Subvencións concedidas a entidades xuvenís do ámbito provincial de Pontevedra, cuxa resolución corresponde á xefa territorial, por delegación do conselleiro de Política Social, segundo o disposto na disposición adicional segunda da Orde do 23 de febreiro de 2016.
Crédito orzamentario 55.992,07 € (cincuenta e cinco mil novecentos noventa e dous euros con sete céntimos), para o ámbito provincial. Crédito orzamentario total da convocatoria 547.364,95 € (cincocentos corenta e sete mil trescentos sesenta e catro euros con noventa e cinco céntimos). Aplicación orzamentaria 2016.12.06.313A.481.0. Código procedemento BS306B.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiarias de ámbito provincial ou inferior e o importe concedido relaciónanse no anexo á resolución.
Vigo, 13 de marzo de 2017
ORDE do 9 de marzo de 2017 pola que se resolve a integración da biblioteca pública municipal de Moeche na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 31/03/2017

Vista a proposta do secretario xeral de Cultura, e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia a biblioteca pública municipal de Moeche.
Segundo. A resolución favorable de integración estará condicionada á sinatura dun convenio en que se recolla a obriga do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 9 de marzo de 2017
ORDE do 9 de marzo de 2017 pola que se resolve a integración da biblioteca pública municipal Florencio Delgado Gurriarán, do Barco de Valdeorras, na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 31/03/2017

Vista a proposta do secretario xeral de Cultura, e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia a biblioteca pública municipal Florencio Delgado Gurriarán, do Barco de Valdeorras.
Segundo. A resolución favorable de integración estará condicionada á sinatura dun convenio en que se recolla a obriga do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 9 de marzo de 2017
RESOLUCIÓN do 30 de marzo de 2017 pola que se ordena a publicación do Acordo do Consello da Xunta de Galicia do 30 de marzo de 2017 polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 31/03/2017

A aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, xustifícase polas necesidades de persoal das unidades do Instituto de Medicina Legal de Galicia, Imelga, e as necesidades funcionais e organizativas actuais desta.
En consecuencia, por proposta da Vicepresidencia e Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 30 de marzo de 2017, adoptou o seguinte
Primeiro. Apróbase a modificación da relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 30 de marzo de 2017, relativo á aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 30 de marzo de 2017
ORDE do 14 de marzo de 2017 pola que se nomean dous novos membros do Consello Galego de Relacións Laborais, en representación da Confederación de Empresarios de Galicia.
Consellería de Economía, Emprego e Industria — II. Autoridades e persoal — 31/03/2017

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán aos seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios acordou a substitución de dous dos seus membros suplentes da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1. Nomear membros suplentes do Pleno do Consello Galego de Relacións Laborais, en representación da Confederación de Empresarios de Galicia, a José Manuel Maceira Blanco e Marta Amate López, en substitución de Fausto Santamarina Fernández e Rafael Serrano Hernández, respectivamente.
Santiago de Compostela, 14 de marzo de 2017.
RESOLUCIÓN do 1 de marzo de 2017, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico á Axencia Galega de Infraestruturas, relativa ao expediente de contratación do servizo para a elaboración dos estudos previos da terminal de autobuses integrada na estación intermodal de Lugo cofinanciado nun 80 % no marco do programa operativo Feder Galicia 14-20.
Consellería de Infraestruturas e Vivenda — III. Outras disposicións — 31/03/2017

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Axencia Galega de Infraestruturas para a valoración das ofertas técnicas presentadas no expediente de contratación do servizo para a elaboración dos estudos previos da terminal de autobuses integrada na estación intermodal de Lugo cofinanciado nun 80 % no marco do programa operativo Feder Galicia 14-20 (sobre B) e a dirección dos estudos correspondentes a dito servizo, que ten as seguintes características:
– Actividade á que se refire: a Axencia Galega de Infraestruturas realizará os traballos que a continuación se sinalan.
Emisión dos informes técnicos de valoración das ofertas presentadas na licitación do servizo para a elaboración dos estudos previos da terminal de autobuses integrada na estación intermodal de Lugo cofinanciado nun 80 % no marco do programa operativo Feder Galicia 14-20 (sobre B).
Dirección técnica dos estudos que se realicen pola empresa adxudicataria do servizo asumindo a función de responsable do contrato.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 1 de marzo de 2017, ata o 30 de decembro de 2017.
– Supostos nos que proceda a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 1 de marzo de 2017
RESOLUCIÓN do 19 de xuño de 2017 pola que se ordena a publicación do Acordo do Consello da Xunta de Galicia do 15 de xuño de 2017 polo que se declaran festas de interese turístico de Galicia a Festa das Alfombras Florais de Bueu (Pontevedra) e a Semana Santa de Betanzos (A Coruña).
Axencia Turismo de Galicia — III. Outras disposicións — 23/06/2017

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no Diario Oficial de Galicia o acordo adoptado polo Consello da Xunta na súa reunión do 15 de xuño de 2017, que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, as seguintes:
– Festa das Alfombras Florais de Bueu (Pontevedra).
– Semana Santa de Betanzos (A Coruña)».
Santiago de Compostela, 19 de xuño de 2017
ORDE do 9 de xuño de 2017 pola que autoriza o cambio de titularidade do centro autorizado de ensinanzas deportivas Constantino Castro Ruso, de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 23/06/2017

O representante da Federación Galega de Fútbol Sala, titular do centro de ensinanzas deportivas de fútbol-sala Constantino Castro Ruso, de Vigo, solicita o cambio de titularidade do centro docente.
A Federación Galega de Fútbol cede a titularidade do mencionado centro a favor da Fundación Fútbol Sala Gallego, dilixenciada ante a notaria María Mercedes Bermejo Pumar.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 410/2003, do 6 de novembro, que regula os requisitos e o procedemento para a autorización a centros privados e a centros públicos que non sexan de titularidade da Consellería de Cultura, Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida pola Orde do 12 de abril de 2004, por proposta da Dirección Xeral de Centros e Recursos Humanos,
DISPOÑO:
Primeiro. Autorizar o cambio de titularidade do centro autorizado de ensinanzas deportivas Constantino Castro Ruso, código 36024631, a favor da Fundación Fútbol Sala Gallego.
O cambio de titularidade non afectará ao réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xuño de 2017
EXTRACTO da Resolución do 13 de xuño de 2017 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2017/18, e de convocatoria da declaración de participación para o curso escolar 2018/19.
Fondo Galego de Garantía Agraria — III. Outras disposicións — 22/06/2017

BDNS (Identif.): 351719.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias e destinatarias
Poderán solicitar a axuda as persoas físicas ou xurídicas que exerzan a actividade de produción e/ou comercialización dos produtos subvencionables, cuxas empresas ou establecementos estean dados de alta no correspondente Rexistro Sanitario Oficial e que reúnan os requisitos establecidos nesta resolución.
Será destinatario final da axuda o alumnado que asista regularmente aos centros ou establecementos escolares, administrados ou recoñecidos polas autoridades competentes da Comunidade Autónoma de Galicia, que pertenza aos seguintes niveis de ensino:
a) Educación infantil.
b) Educación primaria.
c) Educación secundaria obrigatoria.
Segundo.
Obxecto
Esta resolución ten por obxecto establecer as bases reguladoras do réxime de axudas destinadas á subministración, incluída a loxística e repartición, ao alumnado de centros escolares na Comunidade Autónoma de Galicia de froitas frescas, castañas e leite líquido de consumo, recollidos na presente resolución, a convocatoria das ditas axudas para o curso escolar 2017/18 e a declaración de participación para o curso escolar 2018/19.
Terceiro.
Bases reguladoras e convocatoria
Resolución do 13 de xuño de 2017 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2017/18, e de convocatoria da declaración de participación para o curso escolar 2018/19.
Cuarto.
Importe
O importe aplicable ao produto en euros/kg para a subministración e distribución, incluídos os custos de loxística e repartición, será o establecido no anexo I da resolución.
Non obstante, cando as rutas de distribución supoñan máis de 350 quilómetros, poderase complementar o importe aplicable ao produto en euros/kg para cubrir gastos extra de transporte tal e como se establece na alínea c) do anexo I.
Os importes do anexo I, excepto os gastos extra de transporte, incrementaranse ata un máximo dun 20 % para produtos avalados por réximes de calidade recoñecidos pola Unión Europea.
Quinto.
Prazo de presentación de solicitudes
O prazo de presentación de solicitudes de axuda será ata o 15 de setembro de 2017.
Santiago de Compostela, 13 de xuño de 2017
RESOLUCIÓN do 19 de maio de 2017, da Secretaría Xeral Técnica da Vicepresidencia e Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/06/2017

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo 1
Dar publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2017, que se incorpora como anexo I a esta resolución.
Artigo 2
Dar publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2016, que se incorpora como anexo II a esta resolución.
Santiago de Compostela, 19 de maio de 2017
CORRECCIÓN DE ERROS. Resolución do 18 de maio de 2017 pola que se dá publicidade ao acordo do Consello de Dirección que aproba as bases reguladoras das axudas a proxectos de formación Industria 4.0, cofinanciadas polo Fondo Social Europeo, no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 22/06/2017

Advertido un erro na referida resolución, publicada no DOG nº 102, do 31 de maio de 2017, procede facer a seguinte corrección:
Na páxina 26280, na letra a) do artigo 4.1, onde di:
«a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, colexios profesionais, consellos reguladores de denominacións de orixe ou clústers empresariais apoiados no ámbito das axudas do Igape ás agrupacións (clústers) innovadoras convocadas por Resolución do 28 de xuño de 2013 (DOG núm. 127, do 5 de xullo) ou que teñan a cualificación de AEI (agrupacións empresariais innovadoras) outorgada polo Ministerio de Industria, Enerxía e Turismo».
Debe dicir:
«a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, colexios profesionais, consellos reguladores de denominacións de orixe, cámaras oficiais e outras corporacións de dereito público relacionadas coa actividade empresarial ou clústers empresariais apoiados no ámbito das axudas do Igape ás agrupacións (clústers) innovadoras convocadas por Resolución do 28 de xuño de 2013 (DOG núm. 127, do 5 de xullo) ou que teñan a cualificación de AEI (agrupacións empresariais innovadoras) outorgada polo Ministerio de Industria, Enerxía e Turismo».
EXTRACTO da Resolución do 8 de xuño de 2017 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (programa Principia) e se procede á súa convocatoria para o ano 2017 (código de procedemento IN848C).
Axencia Galega de Innovación — III. Outras disposicións — 22/06/2017

BDNS (identif.): 351507.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Poderán ser beneficiarios destas axudas:
a) As empresas con domicilio social ou un centro de traballo en Galicia.
b) Os organismos de investigación públicos ou privados galegos ou con centro de traballo en Galicia, tendo en conta que quedan obrigados a destinar a axuda recibida a usos relacionados con actividades non económicas e relativas a actuacións de I+D+i.
Segundo. Obxecto
Esta resolución ten por obxecto aprobar as bases polas que se rexerá a concesión das axudas do programa Principia da Axencia Galega de Innovación dirixidas ás empresas e organismos de investigación en Galicia, destinadas ao fomento da contratación durante un período mínimo dun ano de persoal para a realización de actividades de I+D+i aliñadas coas prioridades establecidas na RIS3 para Galicia, co fin de favorecer a súa carreira profesional, así como estimular a demanda no sector público e privado de persoal suficientemente preparado para acometer proxectos de I+D+i.
Así mesmo, por medio desta resolución convócanse as devanditas axudas para o ano 2017 en réxime de concorrencia competitiva (código de procedemento IN848C). As axudas concedidas ás empresas axustaranse, no marco da presente resolución, ao establecido no Regulamento (UE) nº 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis, en virtude do cal o importe total das axudas de minimis concedidas por un Estado membro a unha única empresa non excederá de 200.000 euros durante calquera período de tres exercicios fiscais.
Terceiro. Bases reguladoras
Publícanse conxuntamente coa convocatoria.
Cuarto. Contía
O importe total da convocatoria: 1.100.000 euros para o ano 2017.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia.
Entenderase como último día do prazo o correspondente ao mesmo ordinal do día de publicación. Se o último día do prazo fora inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o derradeiro día do mes.
Santiago de Compostela, 8 de xuño do 2017
EXTRACTO da Resolución do 12 de xuño de 2017 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid e se anuncia a súa convocatoria.
Consello da Cultura Galega — III. Outras disposicións — 22/06/2017

BDNS (Identif.): 350890.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao e que rematasen os seus estudos con posterioridade ao 31 de decembro de 2011.
Segundo. Obxecto
O establecemento das bases reguladoras e as condicións polas cales se rexerá a convocatoria das bolsas de estadía na Casa de Velázquez en Madrid, na cal se detallan os requisitos específicos que deben reunir os solicitantes, coa finalidade de contribuír á especialización na súa formación académica, profesional e investigadora.
Terceiro. Bases reguladoras
Resolución do 12 de xuño de 2017 pola que se aproban as bases que rexerán a convocatoria pública de dúas bolsas de estadía do Consello da Cultura Galega na Casa de Velázquez en Madrid e se anuncia a súa convocatoria.
Cuarto. Contía
Estas bolsas financiaranse con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2017, por un importe total de seis mil euros (6.000,00 euros), que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro será de mil euros mensuais (1.000,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 12 de xuño de 2017
EXTRACTO da Orde do 1 de xuño de 2017 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2017.
Consellería do Medio Rural — III. Outras disposicións — 20/06/2017

BDNS (Identif.): 351077.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
1. Os viticultores inscritos no Rexistro Vitícola de Galicia (RVG) que destinen a produción de uva a vinificación.
2. Non se subvencionarán as novas plantacións de viña nin tampouco a renovación normal das viñas que chegasen ao final do seu ciclo natural, entendida como a replantación dunha mesma parcela de terra coa mesma variedade de uva de vinificación e segundo o mesmo método de cultivo.
Segundo.
Obxecto
1. Regular as axudas aos plans de reestruturación e reconversión da viña en Galicia a través de plans (colectivos e individuais) e realizar a súa convocatoria para 2017, en réxime de concorrencia competitiva.
2. O apoio para esta medida aplicarase ás viñas de Galicia destinadas á produción de uva para vinificación cuxas persoas viticultoras non contradigan a normativa vixente en materia de plantacións para calquera das superficies de viña das súas explotacións.
Terceiro.
Bases reguladoras
Esta medida de reestruturación e reconversión das viñas levarase a cabo a través de plans colectivos (mínimo de 5 persoas viticultoras) e/ou individuais.
Poderá subvencionarse unha ou varias das seguintes actuacións:
a) Reimplantación de viñas.
b) Reconversión varietal.
c) Mellora das técnicas de xestión de viñas.
Cuarto.
Importe
Estas axudas son financiadas completamente pola UE, a través do Fondo Europeo Agrícola de Garantía (Feaga 100 %): 1.400.000 €.
As axudas poderán ser de:
a) Compensación pola perda de ingresos derivada da aplicación do plan (1.290,00 euros/ha e campaña, se for o caso).
b) Custos de reestruturación e reconversión da viña (50 % dos custos elixibles para os plans colectivos e do 35 % para os individuais).
Quinto.
Prazo de presentación de solicitudes
O prazo de presentación de solicitudes será de 1 mes, que se contará desde o día seguinte ao da súa publicación no
Diario Oficial de Galicia
.
Santiago de Compostela, 1 de xuño de 2017